  Майя Бывальцева 2021-тӥ арын Удмуртиысь гурт возёсъёс 940 миллион 400 сюрс манет тыр 304 огмет (единица) техника басьтӥзы. Кылем арын та дыр ӵоже ик 805 миллион 400 сюрс манет висъязы вал. Со сярысь элькунысь гурт возёсъя но сиён-юонъя министерство ивортӥз. 7-тӥ инвожолы гурт возёсэ 86 выль тракторъёс вуизы, солы 440 миллион манет пала быдтӥзы. Тужгес трос техника басьтӥзы Вавож ёросын (тямыс), озьы ик Можга, Ува, Шаркан (быдэн куать) ёросъёсын. Со сяна, ар кутсконысен 23 кизён машинаос, пудо сиён но ю-нянь утялтыны быдэн тямыс комбайнъёс. 2020-тӥ арын Удмуртиысь гурт возёсъёс 3 миллиард 100 миллион манет тыр техника басьтӥзы. Элькун министерство 101 миллион 300 сюрс манет субсидиос висъяз Тодэ вайытом, таяз арын Удмуртиысь гурт возёсъёс нырысьсэ ӧнерчиосты дасяны субсидиос басьтозы. Тегъёс: Ижкар Удмуртия гуртвозёс техника коньдон  